Downloaded from YTS.MX
Official YIFY movies site: YTS.MX
Vanessa oli aina meistä rohkein.
Hän oli hyvin rohkea.
Hän neuvoi minua: "Jos haluat jotain, tavoittele sitä."
Senkään jälkeen, mitä Vanessalle tapahtui, en aio luovuttaa.
Sotilas Vanessa Guillén ilmoitettiin kadonneeksi Fort Hoodin tukikohdasta 22.4.
Se kiinnitti heti huomioni.
Siinä oli jotain outoa.
Haluamme tuoda Vanessan kotiin mahdollisimman nopeasti.
Hän oli sotilastukikohdassa, jonka pitäisi olla -
turvallinen paikka. Ilmeisesti se ei ole.
Siellä tapahtui kaikenlaista, mitä ei uskoisi voivan tapahtua USA:ssa.
He jyräävät perheen.
Fort Hood pitää sulkea,
ja jokaisesta on tehtävä rikostutkinta.
Tapaus on otsikoissa ympäri maata.
Kansa haluaa tietää, missä on Vanessa Guillén.
Latinokulttuuri on uinuva jättiläinen.
Guillénin perhe on herättänyt sen.
Mitä haluamme? -Oikeutta!
Milloin? -Nyt!
MINÄ OLEN VANESSA GUILLÉN
Tyttäreni oli ihme.
Jumala antoi hänet minulle. Hänellä oli tarkoitus.
10-vuotiaana hän sanoi: "Isona aion liittyä armeijaan."
Sanoin, ettei sellainen ole naisille.
Hän sanoi: "Älä viitsi. Joskushan minun on lähdettävä."
"Kyllä minä siellä pärjään."
Ajattelin, että hän unohtaisi sen.
Kun hän täytti 18, hän sanoi minulle:
"Muistatko kun sanoin, että joko menen armeijaan -
tai ryhdyn astronautiksi?
Lennän kuuhun tai menen armeijaan."
Sanoin, että lennä kuuhun.
"Lennä kuuhun, tyttö."
Täytettyään 18 hän ilmoitti värväytyneensä armeijaan.
Antaa mennä!
Vanessa suoritti alokasleirin Fort Jacksonissa.
Heillä oli todella tiukka aikataulu.
Hän sanoi, että se oli raskasta.
Sanoin, että varmasti on.
Hän oli kuitenkin ylpeä.
Hän kirjoitti kirjeitä.
"Viihdyn täällä. Pidän ympäristöstä.
Olen nopein naisista.
Ammuin 31 pistettä 40:stä M4:llä."
Niin sitä pitää.
OLEN YLPEÄ SINUSTA SISKO
Olin hänen valmistujaisissaan.
Hän aivan loisti.
Silloin hän kertoi, että lähtisi Fort Hoodiin.
Olin iloinen siitä, että hän olisi lähellä kotia,
eikä toisessa osavaltiossa tai jossain tosi kaukana.
VANESSAN SISAR
Mitäs siellä on?
Lopeta.
Olimme hyviä ystäviä.
Teimme töitä yhdessä. Näimme joka päivä töissä.
Hän oli aseiden korjaaja, asemekaanikko.
Hän tuli kotiin joka viikonloppu.
Ja sitten -
kaikki muuttui.
VANESSAN SISAR
22.4.2020 Vanessalla oli vapaapäivä.
Armeijassa päätettiin, ettei kukaan tulisi töihin,
koska Covid-pandemia oli puhjennut.
Vanessa kuitenkin sai viestin, jossa käskettiin tulla töihin.
En haluaisi palata siihen päivään.
Muistan, kun Mayra tuli töistä -
ja sanoi minulle,
että onkohan Vanessalla jokin vialla, kun hän ei vastaa puhelimeen.
Hänen sulhasensa Juan sanoi samaa.
Olin töissä.
Lounastauolla lähetin hänelle viestin.
Ajattelin, että hän on yhä töissä.
Aikaa kului kuitenkin kauan.
MISSÄ OLET?
RUOKATAUKO
LOPPUIKO AKKU?
ILMOITTELE
HETI KUN VOIT
Viesteissä ei lukenut "toimitettu".
Kysyin Mayralta, oliko hän kuullut Vanessasta.
Juan oli huolissaan.
Mietin, mitä sanoisin vanhemmillemme.
Mayra kutsui minua.
"Huomaatko mitään outoa? Vanessa ei vastaa viesteihin."
Ihmettelin, miksi.
Käskin soittaa tukikohtaan ja pyytää häntä puhelimeen.
Heti.
Soitin ylikersantille.
Sanoin, että olen yrittänyt tavoittaa siskoani,
eikä hän vastaa puhelimeen. Hän sanoi,
ettei kukaan ollut nähnyt Vanessaa lounasajan jälkeen.
Meidän piti mennä patikoimaan, kun hän pääsisi töistä.
PATIKOIMAAN HUOMENNA - ROUND ROCKIIN TAI MIHIN HALUAT
Hän lähetti aamulla viestin. Oli luvattu sadetta.
Sanoin, ettei sadetta tule.
Hän ei vastannut siihen.
Kului monta tuntia.
Ajattelin, ettei tämä ole normaalia.
Menin Landyn kanssa asehuoneeseen.
Hänen autonavaimensa, ajokorttinsa ja lompakkonsa olivat siellä.
Ei Vanessa jättäisi niitä.
Kysyin, eikö siellä ole kameroita. "Ei."
Silloin ajattelin, ettei tämä selviä puhelimessa. Lähden sinne.
Soitin Juanille, että lähden etsimään häntä.
Hän käski hakea hänet mukaan.
En ikinä ole pelännyt mitään -
niin paljon kuin silloin.
Tuntui siltä, että jotain pahaa oli tapahtunut.
VANESSA. TULEN ETSIMÄÄN SINUT.
Pääsin perille kolmelta aamulla.
Ylikersantti ei vastannut puhelimeen.
Otin hotellihuoneen.
En nukkunut koko yönä.
Lähetin Mayralle viestejä "Mitä tapahtuu?"
Tunsin itseni avuttomaksi.
Menin aamulla tukikohtaan, ja jokin tuntui olevan vinossa.
Kävelin parakeille, ja kersantti hyppäsi autosta.
Hän kysyi: "Mistä on kyse?" Sanoin, että kerro sinä minulle.
"On kulunut vuorokausi."
He eivät kertoneet avoimesti, kuka oli nähnyt hänet viimeksi.
Se vaikutti hämärältä.
Yritin rauhoitella äitiä.
Hän oli hyvin levoton.
Sanoin, että Jumalan tähden, lähdetään.
Eivät ne elukat etsi lastani. Minun pitää etsiä tyttäreni itse.
Heti kun saavuin Killeeniin,
tiedättekö, mitä sanoin?
"Täällä haisee kuolema."
"Tämä kaupunki on kuolema."
Lopulta vanhempieni piti tulla Killeeniin.
He pelkäsivät, koska Vanessasta ei näkynyt jälkeäkään.
He eivät voineet mennä tukikohtaan maahanmuuttajastatuksensa vuoksi.
Synnyin maatilalla nimeltä Tierra Blanca,
Rio Grandessa Zacatecasissa Meksikossa.
Olimme kaikki yhdessä. Se oli iloista aikaa.
Leikimme ulkona, autoimme isääni.
Hän sanoi minua pikku kilikseen.
Hän sanoi niin, koska olin laiha.
"Tule tänne, pikku kili." Olin kuitenkin vahva.
Mieheni pantiin jo lapsena tänne töihin -
ansaitsemaan omaa rahaa.
Kun menin naimisiin, tulin tänne.
Rakensimme elämän tänne Houstoniin. Minä omistauduin kodille.
Pikku Vanessani -
oli taistelija, ja hänellä oli unelmia.
Hän oli erityinen.
Hän rakasti jalkapalloa.
Se oli hänen intohimonsa.
Tapasimme lukiossa,
jalkapallokentällä.
MAHTAVA KAUSI
Meillä oli sama intohimo. Vaikka olin aloittelija,
meitä yhdisti rakkaus lajiin.
Hän oli hyvin määrätietoinen ja testasi itseään fyysisesti.
Vaikka oli kovat treenit,
hän meni vielä nostelemaan painoja.
Kävelin salin ohi ja kysyin: "Mitä sinä siellä teet?"
Hän sanoi, että voi opettaa minua.
Sanoin, että ehkä toiste.
Hän oli myös keskittynyt kouluun.
Hän ei jutellut lounaspöydässä kavereiden kanssa.
Hän teki tehtäviä kuulokkeet korvilla.
Mutta kun olimme yhdessä vapaa-ajalla,
hän oli puhelias ja tyttömäinen.
Hän oli sekä tyttömäinen että urheilullinen.
Tapasin Vanessan 15-vuotisjuhlissa.
Vuonna 2014, luulisin.
Vanessa oli rohkea.
Hän ei pelännyt ketään.
Nauratin häntä mielelläni. Ja hän nauroi.
Hän oli ihana.
Kun aloimme puhua, mihin haluamme opiskelemaan,
hän sanoi, että lähtee armeijaan. Hän aikoo hankkia stipendin sinne.
Kun on kyseessä latinoperhe,
sitä ajattelee, että olet tyttö, ei se onnistu.
Hän kuitenkin todella halusi sitä.
Olin ylpeä hänestä.
Asepalvelukseen meno on iso askel.
Äiti oli huolissaan koko ajan.
Hän sanoi, että armeija on kova paikka.
Hän oli ensimmäinen, joka huomasi, että jokin oli vialla,
kun Vanessa oli ollut Fort Hoodissa pari kuukautta.
Hänellä oli univaikeuksia.
Hän laihtui.
Hän sanoi, että armeija oli paskaa,
eivätkä asiat olleet sitä, miltä vaikuttivat.
HALUAISIN JO LÄHTEÄ
TUNTUU TYHJÄLTÄ
LÄHDEN TAI JÄÄN
SE TULEE SILTÄ, JOLTA VÄHITEN ODOTTAA
Eräänä päivänä -
hän sanoi, että hänellä on vaikeaa tukikohdassa.
Kysyin, miksi. Sanoin, että tunsin hänen salaavan jotain.
Hän oli kertonut seksuaalisesta ahdistelusta -
sekä nuoria naisia että miehiä kohtaan.
Hän sanoi, että siellä oli todella raiskattu ihmisiä.
Sanoin, että kerroit siitä, mutta sinua ei ollut ahdisteltu.
Hän sanoi valehdelleensa. Kyllä häntä oli ahdisteltu.
Sen oli tehnyt esimies,
kersantti.
Fort Hoodissa on oma mafia.
Se on pelkkä korruption ja pahuuden pesä.
Fort Hoodin sotilastukikohta on tarkan tutkinnan kohteena.
Armeijaa vaaditaan tutkintaan yhä kovaäänisemmin.
Fort Hood on iso tukikohta.
Yksi suurimmista Yhdysvalloissa.
Se on kuin oma maailmansa.
Kullakin tukikohdalla on oma maineensa.
Fort Hoodilla ei ole kovin hyvä maine.
Siellä on tapahtunut eniten seksuaalista väkivaltaa -
Yhdysvaltain sotilastukikohdista.
Siellä on ollut kaksi joukkoampumista.
Mielenterveysongelmista kärsinyt sotilas ampui kolme sotilasta ja haavoitti 16:ta.
Tämä on toinen joukkoampuminen Fort Hoodissa viiden vuoden sisällä.
Siellä oli asiamies,
joka myi sotilaita prostituoituina.
Vääpeli Gregory McQueenin -
syytetään houkutelleen rahavaikeuksissa olleita naissotilaita -
harrastamaan seksiä rahasta muiden sotilaiden kanssa.
Siellä tapahtui paljon pahaa.
Kahta Fort Hoodin sotilasta syytetään ihmissalakuljetuksesta -
rajavartioaseman ohi.
Kadonneita sotilaita, kuolleita sotilaita.
Tänä vuonna on kuollut 28 armeijan tukikohdassa ollutta sotilasta.
Fort Hoodiin näyttävät päätyvän pahimmista pahimmat -
komentokulttuurin suhteen.
Sellainen hyvä veli -verkosto.
Sen sanotaan olevan "hieno paikka",
mutta kyllä se on musta aukko.
YLEISÖN APUA PYYDETÄÄN ETSINNÄSSÄ
Kun pandemian alusta oli muutama viikko,
päätoimittaja pyysi minua katsomaan lehdistötiedotetta,
joka oli tullut Fort Hoodista Vanessan katoamiseen liittyen.
Aloin etsiä Facebookista perhettä tai ystäviä.
Löysin heti Mayra Guillénin -
ja soitin hänelle. Hän kuvaili minulle tilanteen.
Hän oli yksinään hotellihuoneessa Killeenissä.
Hän kuuli helikopterien lentävän -
ja toivoi, että ne etsivät hänen sisartaan.
Hän halusi vastauksia ja pyysi ottamaan yhteyttä tukikohtaan,
jos minä saisin sieltä jotain tietoja.
Keskusteluni sotilaspolisiin kanssa -
oli vitsi.
Ensin minulta kysyttiin, haluanko katsoa, puuttuuko huoneesta mitään.
Ajattelin, että jos täällä on käynnissä tutkinta,
ei hänen pitäisi päästää minua sisään. Uteliaisuus voitti,
ja sanoin, että selvä, mennään.
Ihmettelin, missä hänen avaimensa ja henkilökorttinsa olivat.
Ne olivat sen upseerin taskussa. Olin hämmentynyt.
Nehän olisi pitänyt antaa tutkintaan.
Jos minun pitäisi luottaa tähän poliisiin sisareni etsinnässä, se oli siinä.
Armeijan rikostutkintayksikkö -
oli yksi tutkintaa hoitavista yksiköistä -
Vanessa Guillénin katoamistapauksessa.
Tehtävään määrätyillä ihmisillä -
oli vain noin kolmen vuoden kokemus eikä asiantuntemusta.
Työvoimaa ei myöskään ollut riittävästi,
ja juttuja siihen nähden aivan liikaa.
Kaikki nämä tekijät yhdessä -
hidastivat tutkintaa merkittävästi.
Samana päivänä meille sanottiin, että on tehtävä rikosilmoitus.
Menimme poliisiasemalle.
He alkoivat soitella ihmisille, jotka olivat saattaneet -
nähdä hänet sinä tai edellisenä päivänä.
He seisoivat ja tuijottivat toisiaan. Yritin painaa naamat mieleen.
Yksi heistä -
katsoi minua ja nauroi -
ja lähti sitten.
Sanoin Juanille: "Näitkö tuon?" Hän vastasi: "Kyllä."
Aloin kysellä, kuka hän oli.
Hän oli nimeltään Robinson.
Guillénin katoamispäivänä yritimme selvittää,
kuka oli nähnyt hänet viimeksi. Joku sanoi: "Robinson."
Hän oli asemekaanikko.
Jollakulla oli Robinsonin numero, ja soitimme hänelle.
Hän sanoi lähettäneensä Vanessan autotalleille.
Kysyin, sanoiko hän mitään lähtiessään. Hän vastasi ei.
Sitten hän sulki puhelimen.
Annoimme Robinsonin numeron tutkintaan,
ja sieltä sanottiin, että asiaa tutkittaisiin.
Sisareni herätti minut ja kysyi, olenko kuullut Vanessan kadonneen.
Sanoin, että en. Hän käski katsoa Mayran Twitteriä.
TWIITTAA JOS TIEDÄT JOTAIN
Olin järkyttynyt. Armeijassa hänen piti olla turvassa.
Hei, kaikki.
Teen tämän videon, jotta Vanessa löydettäisiin.
Aloimme postata sosiaaliseen mediaan.
Aluksi postasin omille tileilleni.
Sitten aloin tehdä Facebook-sivua.
Sen nimeksi tuli "Etsikää Vanessa Guillén".
Kaupungin asukkaat, jotka tunsivat Vanessan,
alkoivat jakaa Facebook-sivua.
Auttakaa meitä löytämään Vanessa.
Haluamme Vanessan kotiin.
Auttakaa perhettä löytämään hänet. Jokainen jako on tärkeä.
On kulunut seitsemän päivää siitä,
kun Vanessa nähtiin viimeksi.
Se tuntui ikuisuudelta.
Aika tuntuu paljon pidemmältä kuin viikko.
Kysyin joka päivä tietoja Fort Hoodista,
ja minut ohjattiin aina lehdistötiedotteiden pariin.
Tietoa oli vaikea saada.
Perhe ei myöskään saanut tietoa etsinnöistä.
Epätietoisuudesta turhautuneina -
päätimme, että ellei meille puhuta, me menemme heidän puheilleen.
Tahdomme vastauksia!
Aloimme osoittaa mieltä toukokuun ensimmäisellä viikolla Fort Hoodin edessä.
Missä on Vanessa?
Pyysimme paikalle ihmisiä somen kautta.
"Tuokaa julisteita ja kuvia. Vaaditaan, että hänet etsitään."
Tahdomme Vanessan!
Joka perjantai ihmisiä tuli enemmän.
Teimme kylttejä.
Kuvasin puhelimellani.
Ystävämme on ollut kadoksissa -
nyt kaksi viikkoa. Hän oli tässä tukikohdassa.
Mitä me haluamme? -Vanessan!
Milloin haluamme hänet? -Nyt!
Kun katsoi tuota kirjoitusta "Hieno paikka",
se turhautti.
Tahdon oikeutta, tahdon vastauksia.
Teillä on tekniikka. Teillä on tarvikkeet.
Ette kuitenkaan löydä siskoani.
Lupen näkeminen mielenosoituksissa oli sydäntäsärkevää.
Se oli kuitenkin myös tärkeää,
että media ja muut ihmiset näkivät, että tämä todella tapahtui,
että 16-vuotias itki siellä siskoaan, eikä mitään apua näyttänyt tulevan.
Missä siskoni on?
He tietävät, missä hän on, ja heidän pitää puhua.
Haluamme vastauksia!
On kulunut neljä viikkoa. Jatkamme, kunnes tyttäreni löytyy.
Mielenosoittajat vaativat Fort Hoodista kadonneen…
Vanessa Guillén nähtiin viimeksi Fort…
Fort Hoodin kommentit asiaan ovat olleet vähäisiä.
Huolehdimme siitä, että Fort Hoodissa nähtiin, mitä teimme -
ja että me emme luovuttaisi.
Haluamme Vanessan!
Haluamme vastauksia!
KESÄKUU 2020 KUUSI VIIKKOA ETSINTÖJÄ
En tiennyt,
mitä saatoin kysyä heiltä,
ja mitä tietoja he voisivat antaa.
Tarvitsin jonkun rehellisen, joka tunsi järjestelmän.
Aloin etsiä armeijaan erikoistuneita asianajajia.
Lopulta joku lähetti viestin, että tuntee jonkun.
Mayra soitti minulle ja sanoi,
että hänen ymmärtääkseen olen oikea henkilö heidän asianajajakseen.
Minulla on asiakkaita tukikohdissa -
ympäri maailmaa.
Minulla on kokemusta armeijasta.
Osaan heidän kieltään.
Minulle olisi kunnia auttaa.
Tunsin heti yhteyttä häneen.
Hän sanoi, että tekisi sen pro bono. Katsotaan, miten käy.
Hän sai asiat pyörimään.
Tärkeintä oli tietysti löytää Vanessa.
Näin, ettei armeija piitannut pätkääkään.
He jyräävät perheen.
Sanoin, että meidän pitää aloittaa oma tutkinta.
Otin yhteyttä tuntemiini ihmisiin, joilta voisi saada tietoa.
Panimme kaiken peliin.
Koska emme saaneet vastauksia Fort Hoodista,
otimme yhteyttä Equusearchiin, joka on organisaatio,
joka auttaa kadonneiden etsinnässä.
He voivat auttaa meitä.
Texasin Equusearch on tutkinut useita alueita Fort Hoodin ympäristöstä -
etsien merkkejä Vanessasta.
Armeija suostui vastahakoisesti heidän osallistumiseensa,
mutta koska he olivat julkisuuden valokeilassa,
heidän oli pakko suostua.
Toivon,
että oikea henkilö näkee ilmoituksen ja soittaa.
Tim sanoi, ettei hänestä pidetä eikä hänelle haluta puhua.
Asioiden selvittäjistä ei pidetä.
Sanoin, että löydämme hänet, vaikka mikä olisi.
Vaikka siinä kestäisi kuinka kauan, haluan löytää sisareni.
Etsin tytärtäni kaikkialta,
kuin itkevä nainen kyynelten meressä.
Ojista -
ja rautateiltä.
Rukoilin, että löydän hänet. Löydän hänet varmasti.
Ei maa ole häntä nielaissut.
Minä löydän hänet.
Vasta kun sana alkoi levitä, joku korkea-arvoisempi otti yhteyttä.
Ajattelin, että nytkö sitten haluatte sanoa jotain.
Huhtikuun 22. Vanessa Guillén oli työpisteellään rykmentissä.
Kukaan ei nähnyt häntä puolenpäivän jälkeen.
Jollakulla on tietoa, jota tarvitsemme,
jotta löytäisimme Vanessan.
Vanessa on saatava kotiin armeijaperheensä luo.
Armeija suorittaa parhaillaan mittavia etsintöjä,
samoin sotilaspoliisi.
Armeijan rikostutkintayksikkö johtaa tutkintaa.
Fort Hoodin rikostutkijat tekivät minut hulluksi.
Kärsivällisyyteni loppui.
Itkin öisin enkä voinut nukkua.
En nukkunut ja itkin, että löytäisin tyttäreni.
Äidistä oli tärkeää kertoa seksuaalisesta häirinnästä,
mutta se sivuutettiin.
Kysyin itseltäni eräänä yönä, kun en saanut unta,
pitäisikö tämä postata?
Se on kuitenkin armeija, ja minä…
Mitä jos joudun vaikeuksiin?
Päätin postata sen.
MITEN JOKU VOI KADOTA TUKIKOHDASTA?
MITEN ESIMIES VOI AHDISTELLA SOTILASTA?
MIKSEIVÄT SOTILAAT PUHU?
KETÄÄN SOTILASTA EI PITÄISI KOHDELLA EPÄKUNNIOITTAVASTI.
Lupe kysyi eräänä päivänä, olinko nähnyt aihetunnisteen Twitterissä.
Sitten hän näytti minulle tarinoita.
Ihmiset samastuivat siskooni -
Facebookissa, Instagramissa, kaikkialla.
Upseeri tuli kotiini ja raiskasi minut väkivaltaisesti.
Johtaja otti minut suojatikseen.
Myöhemmin hän alkoi käyttää minua hyväksi.
Se on enemmän kuin fyysistä väkivaltaa.
Jos en voinut estää sitä, miten voisin ikinä suojella itseäni?
Muistan kun se tunniste ilmestyi, ja kaikki purkautui.
Vaihdoin profiilikuvaani sosiaalisessa mediassa.
Tein siitä Vanessan kuvan ja kirjoitin #IAmVanessaGuillén.
Muistan, että sanoin: "Voi luoja. Hän on me."
Minun kimppuuni käytiin 92. Vanessan 2020.
Juuri tälläkin hetkellä jonkun kimppuun käydään.
Jotakuta ahdistellaan armeijassa.
Mitä haluamme? -Oikeutta.
Milloin haluamme sitä? -Nyt!
Kertokaa Guillénin perheelle, etteivät he ole yksin.
Kun näimme, miten ihmisiä tuli kaikkialta,
saimme hiukan toivoa. Se kasvoi ja kasvoi.
Houstonissa.
Austinissa, San Antoniossa.
Kaliforniassa.
Meksikossa, missä vanhempani ovat syntyneet, on seinämaalauksia.
Egyptissä oli julisteita, joissa luki: "Minä olen Vanessa Guillén".
Sotilastukikohdissa ympäri maailmaa asetuttiin perheen tueksi.
Tulossa on suora lähetys Fort Hoodin lehdistötilaisuudesta -
koskien Vanessa Guillénin katoamista.
Tapaus on herättänyt kysymyksiä seksuaalisesta väkivallasta -
ja siitä, miten Fort Hoodissa tällaiset tapaukset käsitellään.
Mitä sanoisitte yleisölle siitä?
Jokainen syytös seksuaalisesta väkivallasta tai ahdistelusta tutkitaan,
lähteestä riippumatta.
Riippumatta siitä, liittyykö se Guillénin tapaukseen vai ei.
Kaikki tällaiset syytökset otetaan vakavasti.
Ne tutkitaan läpikotaisin. Sellainen ei ole hyväksyttävää.
Useampi kuin yksi henkilö teki Vanessan olon epämukavaksi.
He puhuivat hänelle sopimattomia.
Molemmat olivat esimiesasemassa.
Hän ei uskaltanut puhua siitä.
Hän ei uskonut, että sille tehtäisiin mitään.
Hyvää päivää.
RIKOSTUTKIJA
Olemme haastatelleet satoja, eikä tietoomme ole tullut -
Vanessa Guillénin tuttavilta tai työtovereilta,
että hän olisi kokenut seksuaalista väkivaltaa tai ahdistelua.
Kaikki viitteet seksuaalisesta ahdistelusta -
tutkittiin, eikä todisteita löydetty.
Lehdistötilaisuus sai vereni kiehumaan.
He sanoivat hänen valehdelleen.
Miten kehtaatte sanoa televisiossa, ettei häntä ahdisteltu?
On teillä otsaa.
He tiesivät paljon enemmän kuin halusivat kertoa.
Meillä oli aamulla paljon kysymyksiä.
KONGRESSIEDUSTAJA
Saimme joitakin vastauksia, mutta kysymyksiä on yhä.
Nyt on käytetty sanaa "rikos",
ja kaikki johtolangat tutkitaan.
Meille ei kerrota, ketä on tutkinnan kohteena tai miksi.
Tahdomme tietää, mitä on tapahtunut, kuka peittelee ketä ja minkä vuoksi.
Se oli raskas päivä.
Äiti ei halunnut lähteä sinne.
Hän voi henkisesti huonosti.
Ensinnäkin kiitän Luojaa siitä, että pääsin ylös sängystä ja tänne.
Tyttäreni etsintään ryhtyminen vei liian kauan.
Anelin sitä alusta asti.
Siihen ei ryhdytty.
Miksi tämä esitys aloitettiin nyt?
Vaadin oikeutta ja kunnioitusta itselleni ja tyttärelleni,
sotilaalle, joka palveli maataan ja kaikkia meitä.
Jos hänet löydetään kuolleena, katson, että tämä tukikohta suljetaan.
Me jatkamme tästä eteenpäin.
Parin päivän päästä oli syntymäpäiväni.
Tätini kysyi, olenko katsonut puhelintani.
Hän sanoi, että uutisissa oli jotain.
Paikalta löydettiin ihmisjäänteitä noin kello 11.30 tänään.
Bell Countyn seriffintoimisto ilmoitti FBI:lle ja armeijan rikosyksikölle.
Equusearchin perustaja Tim Miller soitti minulle.
Hän…
puhui hyvin suoraan.
Hän kuvaili asioita, joita en pysty sanomaan.
Ne eivät vain tule suustani.
Tätini kuuli minun itkevän ja tuli katsomaan.
Hän sanoi, että äiti ei saa nähdä minua tällaisena.
Minun piti nopeasti ryhdistäytyä.
Jouduin pitämään kaiken sisälläni.
Ennen poliisin tuloa kerroin äidille.
Hän sanoi: "Äiti, puhutaan."
Sanoin, että jotain on siis löydetty. Hän sanoi, että niiin oli.
Kysyin, mitä. Hän sanoi: "Äiti, sinun pitää olla vahva."
"Olen vahva." "En tiedä, miten tämän kertoisin."
"Kerro nyt vain." Hän sanoi, että se oli meidän tyttömme.
Kysyin, mitä hän tarkoitti. Löydettiinkö hänet?
"Kyllä, äiti."
"Mutta ei sillä lailla kuin halusit."
Pyysin jatkamaan. Hän sanoi: "Hänet on murhattu."
"Ei voi olla."
Menin suunniltani.
Menin suunniltani tuskasta.
Sanoin, ettei se ole meidän tyttömme. "Kyllä se on, äiti."
Kysyin, saanko nähdä hänet, halata, hyväillä hänen kauniita kasvojaan.
"Saat, mutta sinun pitää odottaa."
"Ota rauhoittava lääke ja nuku."
"Sinun pitää olla kunnossa hautajaisia varten."
"Miksi tyttärelleni tehtiin niin?"
"Sitä ei tiedetä."
"Sano, että tämä on painajaista."
"Ei ole, äiti."
"Se on Vanessamme."
Eläköön Vanessa Guillén! -Eläköön!
Paikalla, josta Vanessa löydettiin, oli poltettu jotain.
Sieltä löytyi muovinpalasia.
Puhuimme jonkun armeijan edustajan kanssa.
He työnsivät kaiken meidän niskoillemme,
koko tutkinnan.
Ilman mitään sympatiaa.
Sitten se tuli uutisiin.
Sotilas Vanessa Guillénin kadottua useat tahot, myös FBI,
jalkautuivat Fort Hoodiin tutkimaan asiaa.
Uuden syytteen mukaan Guillén on murhattu.
Sotilas Aaron Robinson löi Guillénia vasaralla päähän useasti -
tappaen hänet, ja pani hänet sitten laatikkoon.
Hän sanoi alkuun, että meni yksikköönsä koulutukseen -
ja palasi sitten kotiin.
Kun hänen puhelimensa jäljitettiin, alibi alkoi murentua.
Myöhemmät puhelimen sijaintitiedot johdattivat Leon-joelle.
Toinen epäilty, 22-vuotias Cecily Aguilar,
sai myös syytteen Guillénin katoamistapauksesta.
Viisisivuisessa tunnustuksessa Aguilar myöntää auttaneensa -
ruumiin hävittämisessä.
Robinson kuljetti ruumiin sillalle,
pari paloitteli ja poltti ruumiin -
ja hautasi sen sitten kolmeen eri paikkaan.
Päivänä, jolloin Vanessan jäänteet löydettiin,
Robinson oli arestissa koronamääräysten rikkomisesta,
eikä armeijan rikosyksikkö ollut ilmoittanut Robinsonin valvojalle,
että tätä epäiltiin myös Guillénin murhasta.
Robinson oli saanut pitää puhelimensa,
ja luki uutisista ruumiin löytyneen. Hän soitti tyttöystävälleen Aguilarille -
ja sanoi, että palasia oli löytynyt.
Jotenkin valvova sotilas salli Robinsonin lähteä.
Poliisi löysi epäillyn kävelemästä noin 10 kilometrin päästä tukikohdasta.
Poliisin lähestyessä häntä hän otti esiin aseen ja ampui itsensä.
Tiedettiin, että Robinson oli murhaaja,
eikä häntä pidätetty.
Se on valtava epäonnistuminen.
Rikosyksikön edustaja olisi pitänyt erottaa.
Komentaja olisi pitänyt erottaa. Rangaistuksia olisi pitänyt tulla.
Niin ei käynyt.
Miten tällaista voi tapahtua sotilastukikohdassa?
Hänen ollessaan palveluksessa.
"Hieno paikka" Fort Hood ei ole tehnyt mitään!
Meille on valehdeltu!
Jos armeija toivoi paikkaavansa välejään Guillénin perheeseen,
tässä ei käynyt niin. Perhe sanoi, että on vihaisempi kuin koskaan -
sen vuoksi, miten armeija hoiti Vanessan murhatapauksen ja sen tutkinnan.
Lupe Guillén, Vanessan sisar, sanoo, että perhe -
kaipaa yhä vastauksia, etenkin siihen, miksi Vanessa murhattiin,
ja miksi armeijalta kesti niin kauan löytää syyllinen.
Armeija ja muut toimijat käyttävät salassapitolakia -
asioiden salaamiseen uhreilta ja heidän perheiltään.
Armeija voi sanoa:
"Asianmukaisiin toimiin on ryhdytty." Muuta tietoa ei saa.
Armeijan oikeusjärjestelmä on erilainen kuin siviilissä.
Siviilijärjestelmää hallitsevat syyttäjät ja tuomarit.
Armeijassa sitä hallitsee komentaja, joka ei ole lain ammattilainen.
He luottavat siihen, että uhrit ja heidän perheensä pysyvät hiljaa -
eikä media kiinnostu aiheesta.
Tässä tapauksessa he tekivät pahan virhearvion,
koska Guillénin perhe ei pysynyt hiljaa.
Opin Natalielta paljon siitä, miten armeijalla on oma oikeusjärjestelmänsä.
Siviilit eivät voi sille juuri mitään,
ellei kyseessä ole korkeampi viranomainen, kuten kongressi.
Lakiehdotus olisi keino saada oikeutta.
Koska armeijassa seksuaalisesta häirinnästä ei tule seurauksia,
voi tehdä mitä vain.
Sen voi korjata vain lainsäädännöllä.
Voihan niitä linjauksia olla, mutta seuraako niitä kukaan? Ei.
Armeija ei ole tehnyt tälle ongelmalle mitään.
Oikeus ei ole vain sitä, että saamme vastauksia murhasta.
Se on myös uhrien auttamista.
Minusta tämä oli meidän tehtävämme,
etenkin Vanessan vuoksi seksuaalisen ahdistelun uhrina.
Perheeni puhui siitä. Kysyin, onkohan se hyvä idea.
Pitäisi matkustaa edestakaisin Washingtoniin ja tavata poliitikkoja.
Haluaisimmeko tosiaan toiselle puolelle maata?
Olen syntynyt Houstonissa ja asunut täällä koko ikäni.
Koko aikana, kun olemme asuneet yhdessä, kukaan ei ole lähtenyt.
Vanhimmalla lapsella on paljon vastuuta.
Äiti tarvitsee apua,
koska hänen terveytensä ei ole kovin hyvä.
Olen sisaruksilleni isosisko,
mutta myös vähän kuin äiti.
Äiti on ensimmäinen äiti, ja Mayra on toinen äiti.
Vanessa -
oli vähän kuin kolmas äiti.
Jos käyttäydyin koulussa huonosti tai sain huonon arvosanan,
hän torui minua kuin äiti,
käski tehdä läksyt ja valvoi, että tuli valmista.
Elämäni ennen Vanessan kuolemaa oli kuin kenen tahansa nuoren.
Elin päivästä toiseen, kävin koulua, urheilin, juttelin kavereiden kanssa.
Kävin kymmenettä luokkaa.
Kun ajattelen paluuta normaaliin elämään…
Ei se palaa normaaliksi.
Aina kun yritän päästä normaaliin elämään tai palata töihin,
tehdä asioita, joita ennen tein,
ajattelen Vanessaa.
Tämän asian ajamisesta tuli minun ja perheeni tehtävä.
Meidän oli pakko ryhtyä taisteluun lainsäädännön puolesta -
sisareni nimissä muiden ihmisten auttamiseksi.
Jotta lakiehdotuksesta tulisi laki,
kongressi ja senaattorit äänestävät siitä. Presidentti allekirjoittaa lain.
Se vaatii paljon työtä.
ELOKUU 2020
Vanessa Guillénin sukulaiset tapasivat presidentti Trumpin.
Presidentti kertoi oikeusministeriön tutkivan Vanessan murhatapausta.
Natalie järjesti tapaamisen Donald Trumpin kanssa.
Pyytäisin apuanne saadakseni oikeutta tyttärelleni.
Hän pyytää apuanne saadakseen oikeutta tyttärelleen.
Miten näin voi käydä sotilastukikohdassa?
Eivätkö sotilaat ole turvassa?
Kongressin on tutkittava asiaa. On mahdotonta,
ettei kukaan ole kuullut mitään.
Kuten tiedätte, oikeusministeriö ja FBI -
suorittavat nyt vankkaa tutkintaa,
samoin armeija. He tekevät vankkaa tutkintaa.
Tekisitte historiaa.
Tekisitte historiaa Vanessan tapauksessa,
sillä tarvitsemme muutosta heti.
Tarvitsemme jotain positiivista, jotta sotilaat tuntisivat olevansa turvassa -
palvellessaan maata.
Se olisi heille kunnia, mutta he olisivat myös turvassa.
Sillä tavalla laki auttaa heitä.
Perehdymme näihin asioihin.
Paljon kiitoksia. -Kiitos.
Ei oikeutta! -Ei rauhaa!
Mitä haluamme? -Oikeutta!
Milloin sen halumme? -Nyt!
Guillénin perhe matkusti tapaamaan presidenttiä -
Vanessa Guillén -lakiehdotuksen vuoksi.
Lupella oli korkokengät. Varmaan huomasitte ne.
Ne ovat ihanat.
Vanessa osti ne hänelle, joten hän halusi laittaa ne tänään.
Se oli ensi kerta, kun näin Lupen nousevan lavalle ja puhuvan.
Hän ei pidätellyt mitään.
Tämä on minulle liikuttavaa. Tulin tänne paljain jaloin,
koska sain nämä kengät Vanessalta, ja halusin pitää näitä.
Teemme tämän hänen vuokseen.
Tämä on Vanessalle.
Siskoni on nyt Jumalan luona, paremmassa paikassa.
Täällä on muita uhreja ja heidän perheitään,
mutta Vanessa ei ole.
Hyvä, Lupe!
Presidentti Trump.
Hän sanoi, että puoltaa #IAmVanessaGuillén-lakia.
Kaikille niille, jotka sanoivat:
"Ei presidentti suostu tapaamaan teitä" ja "Ette pääse Valkoiseen taloon",
me tapasimme hänet juuri, ja hän tukee meitä.
Hän tuli minun luokseni -
ja kysyi, kuinka vanha olen. Sanoin, että 16.
Hän sanoi: "Sinunkaltaisiasi tarvitaan. Olet hyvin kypsä,
puhut selkeästi etkä pelkää puhua kenellekään."
Ei teidänkään pidä pelätä!
Jos presidentti tukee meitä, myös kansan pitää tukea meitä.
Tämä ei ole republikaanien tai demokraattien asia.
Tämä ei ole rotukysymys.
Tässä on kyse ihmisistä, ja se on kaikkien asia.
Lakialoite on tärkeä.
Yleensä ahdistelijat ovat esimiesasemassa,
korkeammalla komentoketjussa.
Samat komentajat kuitenkin pitävät tutkintaa omissa käsissään.
Siihen lakialoite pyrkii, että valta siirtyy komentajilta -
ammattitaitoisille asianajajille, jotka edustavat uhreja.
Kongressiedustajat Jackie Speier ja Markwayne Mullin -
vievät lakialoitetta eteenpäin.
Oli innostavaa kertoa maailmalle, että tämä oli lakialoite,
jonka Vanessa Guillénin perhe oli aloittanut.
Minusta oli parasta pyytää Jackie Speieriä -
lakialoitteen tukijaksi, koska tiesin, että hän pystyisi tähän.
Minä tulin tähän mukaan 2010.
Asiasta puhuttiin,
mutta se oli kuin olisi palannut 50-luvulle ja 60-luvulle.
Siitä puhuttiin niin,
että tätä tapahtuu siksi, että naiset armeijassa -
pukeutuivat provosoivasti tai joivat liikaa.
Vuonna 2011 esittelin lakialoitteen -
seksuaalista häirintää vastaan armeijassa.
Seksuaalinen väkivalta on armeijassa uusi normaali.
Tämä on seurausta siitä, että oikeus on komentoketjun käsissä,
jota tahdotaan kaikin keinoin suojella.
Syytätte koko komentoketjua.
Siksi se käy tunteisiini.
Jos komentajalta otetaan vastuu,
hänen johtamiskykynsä rapautuu.
Vastustus tuli alkuun armeijan taholta.
He osaavat sanoa oikeat asiat,
mutta tämä oli selvästi epidemia.
Komentajien on oltava enemmän mukana tämän ongelman ratkaisussa,
ei vähemmän.
Komentajien on oltava osa kuria ja järjestystä omassa yksikössään.
Heistä komentajilla tuli olla täysi määräysvalta kaikkeen.
Aikoinaan heillä oli määräysvalta siihen, saiko avioeron.
SENAATTORI
Tai saiko lääkäri amputoida jalan.
Nämä 200 vuotta vanhat lait -
oli suunniteltu taistelukenttiä varten.
Ne eivät ole nykypäivää.
Asiat hoidetaan nykyään toisiaan.
Myös oikeusjärjestelmä tulisi nykyaikaistaa.
Jos yksi viidestä naisesta sanoo olevansa armeijassa -
ja kokevansa seksuaalista häirintää, ongelma on suuri.
Siviilisektorilla on sama ongelma.
Armeijassa on erilaista. Kaikki riippuu komentoketjusta.
Armeijan oikeusjärjestelmä on sen käsissä.
Heillä on täysi käskyvalta sen yli.
Sanoisin, että se vastaa sitä,
että joku on töissä valintamyymälässä, ja toinen työntekijä raiskaa hänet.
Osaston esimies sanoo: "En usko", ja asia on sillä hoidettu.
Tai hän sanoo: "Ilmoitan tästä myymäläpäällikölle."
Myymäläpäällikkö sanoo: "En usko, että mitään tapahtui."
Tai myymäläpäällikkö sanoo: "Ilmoitan aluepäällikölle."
Hän sanoo, että vie asian yhtiön johtoon.
Lopulta joku myymäläketjun johtaja päättää,
syytetäänkö ketään. Se on absurdia.
Ei kukaan halua työskennellä sellaisessa paikassa,
mutta sellainen armeija on.
Vanessa Guillénin murha pakotti armeijan näkemään,
ettei tämä ole yksi niistä jutuista,
jotka voi lakaista maton alle.
Meille luvattiin, että laista äänestettäisiin 30. syyskuuta,
joka on Vanessan syntymäpäivä. Odotimme sitä.
Kun se päivä koitti, saimme vain puhelun, ettei se onnistu.
Se oli pettymys.
Lain piti tulla käsittelyyn, eikä niin käynyt.
Se ei päätynyt äänestykseen.
Lakialoite mitätöityy, ellei sitä käsitellä vuoden loppuun mennessä.
Seuraavana vuonna on uusi kongressi, joka aloittaa alusta.
Kongressi otti lakialoitteen käsittelyyn syyskuussa, mutta se ei edennyt.
KONGRESSI EI ÄÄNESTÄNYT LAISTA
Vanessa Guillén-laki ei mennyt läpi. Se on turhauttavaa.
NIIN SURULLISTA! MITÄ JOS KYSEESSÄ OLISI OLLUT HEIDÄN PERHEENJÄSENENSÄ?
TÄMÄ ON ISKU VASTEN KAIKKIEN AHDISTELUA KOKENEIDEN KASVOJA.
ARVASIN, ETTEI TRUMPIN HALLINTO TEKISI ASIALLE MITÄÄN.
On surullista nähdä kaikki ne uhrit,
eikä voi mitenkään auttaa heitä, mitään ei tehdä.
Kun lain kanssa kävi näin,
vanhemmillani on ollut raskasta.
Äiti on ollut sairas.
Oikealle.
En koskaan löydä sitä.
Tuossa. -Siinä.
Milloin tavaroita aletaan viedä pois?
Kun saan apua.
Milloin? -Tammikuussa, jos luoja suo.
Kunhan me pärjäämme.
Voi ei.
Sairautta kaikkialla.
Tragedian jälkeen tuli sairaus.
Sanotaan, että myrskyn jälkeen tulee tyyntä.
En tiedä.
Meille myrskyn jälkeen on tullut sairaus.
Meillä ei ole helppoa.
Miten hallitsen stressiä?
On päiviä, jolloin tahdon sulkea kaikki ulkopuolelle.
Sitten ajattelen tarkemmin, ettei tämä auta ketään.
Jotenkin sitä pitää vain jatkaa eteenpäin.
No niin.
Cecily Aguilarin asianajajat tahtovat, että tunnustus hylätään.
Asianajaja väittää, ettei Aguilarille ollut luettu hänen oikeuksiaan.
Kuulimme, että Cecily Aguilar,
Robinsonin tyttöystävä, yrittää kiemurrella tunnustuksestaan,
eli kaikesta siitä, mitä sanoi armeijan rikosyksikölle.
Emme anna niin tapahtua.
Jumala auttakoon ja suojelkoon teitä -
pitkällä matkallanne.
Pikku tyttöni. Pitäköön Jumala sinut terveenä.
Koeta olla itkemättä.
Olkaa vahvoja.
Tunnustus on merkittävä syyteprosessissa.
En tiedä, onko häntä vastaan edes todisteita ilman sitä.
Menemme Wacoon.
Menemme oikeustalolle,
ja kuuntelemme, mitä hän sanoo.
Olen ylpeä heistä, kun he tekevät tämän sisarensa vuoksi.
He lupasivat hänelle,
että tekisivät kaikkensa selvittääkseen totuuden.
Miten he kehtaavat?
Perheellä on oikeus saada päätös tyttären menetykselle.
Suurin kysymys on miksi.
Miksi tappaa hänet ja hävittää hänet?
OLE ÄÄNI OLE MUUTOS
En ymmärrä, miten Aguilar auttoi tekemään sellaista.
HÄN KUULUU VANKILAAN
Toivon, että häntä kuulustellaan siitä, mitä hän tietää.
Oikeutta!
Oikeutta Vanessalle!
Mitä haluamme? -Oikeutta!
Milloin haluamme sitä? -Nyt!
Perheeni ei halunnut, että menisin oikeustaloon -
ikäni vuoksi. He pelkäsivät, että se olisi traumaattista.
Mikä hänen nimensä on? -Vanessa.
Kovaa! Mitä me haluamme? -Oikeutta!
Oikeutta Vanessalle!
Ajattelin, että jos en voi tehdä mitään sisällä,
teen jotain ulkona.
Olisi hienoa viettää hetki -
tutustuen toisiimme. Jos jokainen voisi vaikka -
kertoa nimensä ja jotain sellaista.
Laitan tämän kiertämään.
Hyvää päivää.
Olen Austinista.
Jos vaadimme yhdessä oikeutta Vanessalle, saamme sitä.
Tämä merkitsee minulle paljon, koska olen seksuaalisen väkivallan uhri.
Monet sanovat: "Ei minun teoillani ole merkitystä."
Minä olen yksi ihminen, ja olen täällä, ääneni kuuluu.
Meillä kaikilla on ääni. Siksi sanon: Ole ääni. Ole muutos.
Olemme kanssasi. Tämä on myös meidän taistelumme.
Iästä, sukupuolesta tai rodusta riippumatta -
saadaksemme aikaan muutosta meidän on puhuttava.
Minä olen Lupe Guillén.
Olen 17-vuotias ja käyn vielä lukiota.
Olen Vanessan nuorin sisar.
Kun olin 4–5-vuotias,
minulla oli puhevaikeuksia. En osannut puhua.
Aloin puhua 7-vuotiaana.
Se hävetti minua. Ajattelin, että on parempi olla hiljaa.
En edes yrittänyt, koska jos yritin eikä se onnistunut,
minua kiusattiin siitä.
Luulen, että nyt -
se on tehnyt minusta sanavalmiin.
Ilmaisen mielipiteeni, kun tarvitsee.
Olen täällä puhumassa hyvän asian puolesta.
Nainen nimeltä Cecily Ann Aguilar on tuolla sisällä perheeni edessä.
Hänellä on otsaa näyttää vielä naamansa sen jälkeen, mitä teki sisarelleni.
Autoit ruumiin paloittelussa ja polttamisessa.
Sitten ajoitte joelle, kaivoitte kuoppia.
Vaikenit kaksi kuukautta, vaikka näit meidät uutisissa joka päivä.
Hän vei minulta mahdollisuuden nähdä sisartani enää.
Äitini sanoo aina, että pitää vain taistella.
Joka päivä muistutan itselleni, ettei kyse ole vain Vanessasta.
Vaan kaikista meistä.
Toivotaan, että kaikki menee sisällä niin kuin haluamme.
Kiitos teille.
Tulimme juuri käsittelystä.
Tuomari eväsi pyynnön hylätä Cecily Aguilarin lausunnon,
hänen tunnustuksensa.
Cecily yritti väittää, että Aaron Robinson uhkasi häntä aseella -
sinä iltana, kun hän auttoi Vanessan ruumiin hävittämisessä.
Sitä meidän on vaikea uskoa.
Se kuuluu varmasti puolustustaktiikkaan.
Hän yrittää muutella totuutta. Laki ei toiminut tänään hänen edukseen.
Toivottavasti oikeus voittaa.
Tämä on askel oikeaan suuntaan, askel kohti oikeutta sisarelleni,
oikeutta Vanessa Guillénille.
Me emme lakkaa taistelemasta.
Oikeutta Vanessalle!
TOUKOKUU 2021
USA:n armeija on julkaissut raportin, jossa sanotaan, että Fort Hoodin johto -
jätti huomiotta Vanessa Guillénin ilmoitukset seksuaalisesta häirinnästä.
Armeijasta vahvistetaan se, mitä Vanessan perhe on koko ajan sanonut,
että Vanessaa ahdisteltiin seksuaalisesti Fort Hoodissa.
Kävi ilmi, että seksuaalista häirintää oli.
Sitäkö te tutkitte viisi kuukautta?
Senkö tähden minun piti kärsiä?
Se oli armeijan rikostutkinta.
Sanoa sama, minkä olin jo heille kertonut.
Siinäkö se oli?
Luojan tähden, kaikki tietävät sen jo.
Tiedän sen hänen äitinään. Jumalalta ei saa anteeksiantoa.
Olen iloinen, että se vahvistettiin.
Ettei se ollut vain meidän puhettamme. Jossain vaiheessa sanottiin,
että valehtelemme, ettei häirinnästä ole todisteita.
GUILLÉNIA HÄIRITTIIN.
Tämä on esimerkki siitä, miksi luottamus armeijaan horjuu.
ESIMIES TOIMI UHKAAVASTI JA SOPIMATTOMASTI.
Raportin mukaan kesällä 2019 -
yksi Vanessan esimiehistä houkutteli häntä ryhmäseksiin.
Myöhemmin harjoituksissa sama esimies lähestyi häntä,
kun hän huolehti hygieniastaan metsässä.
Hän kertoi ystävilleen ja eräälle esimiehelleen,
että hän pelkäsi kostoa.
Kauanko Fort Hoodin johto tiesi seksuaalisesta häirinnästä?
Oliko se yleistä tietoa samalla kun sanottiin,
ettei sellaisesta ollut todisteita?
Armeijan johdolta on kysytty useaan kertaan -
Vanessa Guillénin ahdistelijan nimeä, mutta sitä ei kerrota.
Siihen ei myöskään vastattu, odottaako tätä henkilöä rikossyyte.
Tukikohdan sotilaat ovat kertoneet,
ettei kyseessä ollut vain yksi esimies vaan kaksi.
Toinen heistä on edelleen palveluksessa Fort Hoodissa.
Hän saa yhä palkkansa, kuin mitään ei olisi tapahtunut.
Hän voi satuttaa jotakuta toista.
Tutkinnan mukaan tapauksella ei ole yhteyttä taposta syytettyyn -
sotilas Aaron Robinsoniin,
eikä siitä ole näyttöä, että hän olisi ahdistellut Vanessaa.
Hän on kuitenkin ahdistellut jotakuta muuta.
He ajattelevat, että jos he toistelevat, ettei hän häirinnyt Vanessaa, uskomme sen.
Miehen maineen perusteella -
on todennäköistä, että niin tapahtui.
Heillä ei ole huonon tutkinnan vuoksi mitään tietoa siitä,
mitä hän teki Vanessalle ennen tappoa.
On todennäköistä, että hän tappoi Vanessan seksuaalisen väkivallan aikana.
Armeijan suurin huolenaihe oli -
erottaa murha seksuaalista ahdistelua ja väkivaltaa koskevista syytöksistä.
He olivat haavoittuvassa asemassa,
eikä heillä ollut varaa siihen, että Vanessan katoamista -
käytettäisiin heitä vastaan.
Armeija ei halua muuttua.
Se halusi vain suojella armeijaa.
Tähän voi vastata vain lainsäädännöllä.
Jos saadaan uusi laki,
uhrit saavat oikeutta, jota sisareni ei saanut.
Me jatkamme taistelua, vaikka se veisi kuinka kauan.
Nyt kun aikaa on kulunut,
on yhä vaikeampaa.
Lopulta tämä kuitenkin pitää saada tehdyksi.
Jos saimme kongressin kuuntelemaan, voimme myös saada lain läpi.
Esittelemme uuden lakialoitteen -
ja toivomme, että se menee läpi. Tämä on viimeinen mahdollisuus.
Emme enää saa kampanjaan samanlaista imua kuin tänä vuonna.
Sen jälkeen, kun Biden oli valittu presidentiksi,
päätimme esitellä lakialoitteen toisen kerran.
Toivomme, että saamme lain läpi senaattiin -
ja lopulta presidentille allekirjoitettavaksi.
Miten voit?
Vähän paremmin.
Hyvä on.
Käske Lupen syödä.
Joo, katso.
Syö hedelmiä.
Ne ovat terveellisiä.
Puhutaan myöhemmin. -Kiitä Natalieta kaikesta.
Teen sen.
Hei sitten. Rukoilen puolestanne.
Hei hei.
Mitä on oikeus?
Se ei ole vain sitä, että murhaan osallinen joutuu vastuuseen.
Se on myös reiluutta.
Päivää, puhemies. Mayra Guillén. Mukavaa nähdä taas.
Mehän lupasimme. -Kiitos.
Mukavaa tavata, puhemies. -Hei, Lupe.
Mukavaa nähdä taas.
Emme saa Vanessaa takaisin, mutta jos kyse olisi omasta tyttärestäni,
parasta, mitä voisimme tehdä, olisi hänen nimeään kantava laki.
Se laki voisi muuttaa historiaa, ja tavallaan se olisi oikeutta.
Hyvää päivää.
Puhemiehenä kannatan ylpeänä Jackie Speierin Vanessa Guillén-lakia.
Kiitos siitä, että olette auttaneet meitä pitämään lupauksemme,
että lainsäädäntöön puututtaisiin.
Meidän pitää olla ääni ja muutos ja osoittaa kunniaa sisarelleni.
Katsomme, ettei hänen nimensä unohdu.
Muutoksen pitää tapahtua nyt.
Äiti lähettää terveisiä. -Kiitos.
Hän kiittää siitä, että tapaatte meidät. -Kiitos.
Katso jalkojani.
Miksi laitoit nuo kengät?
En tiedä.
Otetaanko kuva tuolla? -Sitä ajattelinkin.
Otetaan nopeasti kuva.
Yksi.
Olemme tavanneet poliitikkoja, jotka ovat ajaneet tätä asiaa vuosia.
Joka vuosi se kaatuu.
Siitä tulee asia, josta ei haluta puhua.
Tajusin, että minulla on megafoni.
Kuulutan sen kaikille, jokaiselle toimittajalle.
Tämä ei kaadu, jos se minusta on kiinni.
Pyörä on pyörimässä. Laki pitää van saada läpi.
Olette puhuneet vakuuttavasti kongressiedustajille.
Jotkut edustajat, jotka tukivat lakia viime vuonna, eivät tue sitä nyt.
Puhukaa heille.
Tapaamme kongressiedustajia -
ja koetamme vakuuttaa heidät puoltamaan lakia.
Yritämme saada sen äänestykseen ennen vuoden loppua.
Muuten joudumme aloittamaan taas alusta ensi vuonna.
Hei. -Hei, senaattori.
Natalie Khawam. Mukavaa tavata.
Tässä on Mayra Guillén.
On tärkeää jatkaa painostusta -
ja huolehtia siitä, että tämä asia pysyy esillä.
Toivomme ja uskomme, että laki menee läpi tänä vuonna.
Olemme saaneet lisää vetovoimaa.
Minulle sisarenne kohtalo oli käännekohta.
Kun Vanessan murhasta puhutaan usein,
herää paljon muistoja.
Sen toistaminen yhä uudelleen -
on raskasta.
Kun kärsii menetyksen noin kauhealla tavalla…
SENAATIN ENEMMISTÖJOHTAJA
…ihmisen vaisto pyrkii, Raamatun sanoin,
kiroamaan pimeyden. Pyhimyksen vaisto sytyttää kynttilän.
Niin te nyt teette, ettei näin kävisi kenellekään muulle.
Koskettavaa.
Tunteet vaihtelivat siitä,
kuka olisi hyvien puolella ja taistelisi kanssamme.
Armeijan etiikassa…
SENAATTORI
…kollegoja ja alaisia suojellaan, ei käytetä hyväksi.
Aivan.
Vaikka olemme saaneet kannatusta, vastustusta on yhä paljon -
vanhempien senaattorien keskuudessa -
ja senaatin ja edustajainhuoneen armeijakomitean edustajien keskuudessa -
uudistusta vastaan.
Vanessan määrätietoisuus tulee aina mieleeni.
Teen tämän hänen muistokseen.
On kuitenkin inhottavaa olla päiväkausia poissa perheen luota.
Varsinkin äidin.
Miten jaksat?
Hyvin. Turhauttaa vain. -Sellaista tämä on.
Matkustamme edestakaisin, eikä ole mitään konkreettista.
Odotamme vain, että laki menisi läpi. -Niin.
Hallinto ei toimi nopeasti.
Se toimii valitettavasti hyvin hitaasti.
KONGRESSIEDUSTAJA
Usein lakiin saa vain yhden mahdollisuuden.
Jos sen saa käsittelyyn, ja se kaatuu,
mahdollisuudet saada sitä takaisin eivät ole hyvät.
Sitä vastustetaan nyt jonkin verran.
Ajoitus on tärkein.
En tiedä, miten sen kanssa käy.
Lupe puhui niin paljon, että se oli hänelle henkisesti raskasta.
Yritän sanoa hänelle, että olen ylpeä hänestä.
Vasta nyt saan tilaisuuden surra.
Siksi tämä on ollut raskasta.
Yritin tehdä se oikein.
Ei ole mitään oikeaa tapaa surra,
mutta kaikki se kerääntynyt ahdistus…
Nyt hermostun parinkin ihmisen seurassa.
Se on alkanut vaikuttaa elämääni.
Se on musertavaa.
Olen irtautunut monista asioista.
Ystävistäni,
jalkapallosta.
Muistan vain, miten pelasin jalkapalloa siskoni kanssa,
ja etten enää koskaan tee sitä.
Yritän palata entiseen elämääni,
mutta kun on kokenut näin paljon,
näkee maailman aivan eri tavalla.
Kaikki me tarvitsemme taukoja.
Varsinkin mielenterveyden kannalta.
En luovuta sisareni suhteen.
Taistelen hänen puolestaan, vaikka vain taustalla.
Lupe joutui aikuistumaan.
Nyt hänen on palattava kouluun -
ja yritettävä keskittyä normaaliin elämään.
Hän ansaitsee saada nauttia elämästään.
Tarvitsen esseeseen vielä 300 sanaa. Kirjoitin tosi hyvin.
Voin lukea sen läpi, kun se on valmis.
Hei, Lupe. Kiva otsatukka.
Natalie tekee kovasti töitä, mutta hän on myös hauska ihminen.
Hän ei ole sellainen virka-aikalakimies,
jolle ei voi soittaa työajan jälkeen.
Haloo. -Täällä Mayra ja Natalie.
Natalie valtasi puhelimeni, Landy.
Hän on tukenut minua paitsi asianajajana myös ystävänä.
Hän on kohdellut minua kuin tytärtä.
Arvostan häntä kovasti.
Kiitos. Puhutaan myöhemmin.
Hyvä on. -Hei hei.
Tämä ei ole minulle vain työ.
Tämä on sitoumus,
ja sitoumukseni tähän perheeseen on yhtä vahva.
NATALIEN VANHEMMAT
Vanhempani ovat Libanonista. Lähdimme sisällissodan vuoksi.
Isä tahtoi, että auttaisin muita. Hän sanoi,
että näin antaisin maalle takaisin siitä, mitä se on antanut.
Olen ylpeä libanonilaisuudestani, mutta olen amerikkalainen.
Isä, sammutanko valot? Häiritsevätkö ne?
Yritän saada rytmin.
Maahanmuuttajana haluaa auttaa toisia maahanmuuttajia.
Tämä on kutsumus.
Olemme kuin suuri perhe, jolla on yhteinen tehtävä.
Senaattori Kirsten Gillibrandin pitkä taistelu sen muuttamiseksi,
kuinka seksuaalisen väkivallan uhreja kohdellaan armeijassa,
on ylittänyt yhden esteen.
Tiedoksi vain,
Gillibrandin lakialoite on laajempi.
Me keskityimme seksuaalisen väkivaltaan armeijassa.
Hän on huomioinut kaikki komentoketjun väärinkäytökset.
Me taas keskityimme seksuaaliseen väkivaltaan.
Kun olimme saaneet Jackie Speierin -
kannattamaan lakialoitettamme, näimme Gillibrandin lakialoitteen,
ja näistä tuli tavallaan kilpailevat keskenään.
Edustajat joutuisivat miettimään, kumpaa haluavat kannattaa.
Tilanne on siis muuttunut.
Lennämme tapaamaan senaattori Gillibrandia.
Tavoitteenamme on tietenkin yhteistyö.
Että saisimme aikaan jonkinlaisen yhteisen lain.
Senaattori Kirsten Gillibrandilla on senaatissa lakialoite,
jonka eteen hän on tehnyt kovasti työtä. Minulla on aloite edustajainhuoneessa.
Molemmat käsittelevät armeijassa tapahtuvaa seksuaalista väkivaltaa.
Ne ovat samanlaisia mutta eivät samoja.
Nyt meidän pitäisi saada aikaan yksi versio tästä.
Mukavaa tavata. -Kiitos, että tulitte.
Teitä varmaan jo väsyttää ravata Washingtonissa.
Onhan tämä kokemus. -Vaatia oikeutta yhä edelleen.
Se on kutsumus, totista työtä.
Sillä työllä, minkä olette tehneet saadaksenne ihmisiä tukemaan -
tätä asiaa, on todella väliä.
Se että korottaa äänensä, tulee Washingtoniin,
koputtelee oville ja tapaa senaattoreja, on tärkeää,
mutten vielä juhlisi lakialoitteen tätä versiota.
Se on hyvä alku.
Olemme ylpeitä siitä, mihin olemme päässeet,
mutta se ei riitä.
Siihen sisältyy seksuaalinen väkivalta ja ahdistelu, mutta Vanessan tapaus ei,
koska murha ei sisälly siihen.
Se pitää tehdä selväksi, koska valitettavasti -
suljettujen ovien takana kaadetaan uudistuksia,
joista puolustusministeriö ei pidä.
Kokoussalissa on neljä miestä,
jotka eivät kannata lakialoitetta.
Heitä on painostettava lujasti.
Olen samaa mieltä.
Tämä perhe on kulkenut pitkän tien -
hakiessaan oikeutta murhatulle sisarelle ja tyttärelle.
On tärkeää, että tällaisella tapauksella olisi riippumaton oikeusjärjestelmä.
Se että he ovat saaneet tukea ja liittolaisia -
edustajainhuoneesta ja senaatista,
on merkittävä tekijä lakialoitteen etenemiselle.
Haluamme yhdistää nämä kaksi lakialoitetta,
ja saada taaksemme sekä edustajainhuoneen että senaatin.
Se on strategisesti hyvä liike.
Sanon aina, että voi suunnitella vaikka mitä,
ja sitten tajuta, että joka päivä on uusi päivä.
Voikaa hyvin. Pysykää vahvoina.
Kyllä se onnistuu. -Kiitos johtajuudesta.
Kiitos tuesta.
Tänään käsittelyssä on -
Armeijan oikeusjärjestelmän uudistukseen tähtäävä -
Vanessa Guillén -lakialoite.
Senaattori Gillibrand ja minä olemme jo kymmenisen vuotta -
hakeneet tähän parannusta.
Tämä lakialoite viedään läpi tänä vuonna.
Olemme jo loppusuoralla.
Tämä on loppukiri. Jos emme onnistu, peli loppuu siihen.
Viimeinen mahdollisuus.
15. JOULUKUUTA 2021
Pyrkimys uudistaa seksuaalisen väkivallan käsittely armeijan oikeudessa -
etenee kohti uutta lakia.
Edustajainhuone äänesti keskiviikkona puolustusvoimien laista,
joka sisältää uudistetun Vanessa Guillén -lakialoitteen.
Lakialoite etenee nyt senaattiin ja sieltä Valkoiseen taloon.
Sillä lailla.
Laki meni läpi edustajainhuoneessa.
Nyt odotetaan senaatin äänestystä.
Mieletöntä.
Kun tällaista tapahtuu,
en saa nukuttua. Hermoilen.
Haluan, että se olisi jo ohi.
Se on inhottavaa, mutten voi sille mitään.
No niin.
Eli…
Posket myös.
Tee, mitä haluat.
Pidän siitä, miten olet laittanut valkoista luomelle.
Näen sen nyt. -Muuten silmät olisivat kiinni.
Näyttäisin kuvissa siltä, että silmäni ovat kiinni.
Haluan pysyä positiivisena, mutta minun pitää suojella asiakkaita,
ja heidän odotuksiaan.
Olisi ikävää ajatella, että he antavat meille toivoa -
ja antavat asian sitten raueta, mutta ei sitä koskaan tiedä.
Tämä laki sisältää historiallisia uudistuksia siihen,
miten armeijassa tutkitaan ja käsitellään seksuaalista väkivaltaa.
USA:N SENAATTI
Selvä. Lukekaa.
Herra Wyden, ei.
Herra Hoeven, jaa.
Rouva Hyde-Smith, jaa.
Herra Durbin, jaa.
Herra Warner, jaa.
Neiti Ernst, jaa.
Herra Whitehouse, jaa.
Äänestyksessä jaa-ääniä on 89, ei-ääniä kymmenen.
Aloite hyväksytään.
JAA 89 EI 10
Päättäjät ovat ensi kertaa päättäneet laista,
jolla armeijassa tapahtunut seksuaalinen väkivalta -
siirtyisi riippumattomalle ulkopuoliselle syyttäjälle.
Tämä on historiallinen uudistus armeijan seksuaalisen väkivallan käsittelyssä.
Monet ovat ylistäneet tätä päätöstä -
suureksi edistysaskeleeksi.
LAKIESITYS MENI LÄPI
ONNEKSI OLKOON VANESSA OLISI YLPEÄ TEISTÄ!
LEPÄÄ VOIMASSA, SISKO
HYVÄ MAYRA, KOVA TYÖSI KANNATTI!
Onneksi olkoon. Sinä onnistuit. -Kiitos, Nana.
Me. En olisi pystynyt siihen ilman sinua.
Enkä minä ilman sinua.
Kiitos. -Olen ylpeä sinusta.
Tätä on työstetty yli kymmenen vuotta.
Nyt kun saavutimme sen, kysyn itseltäni:
"Miten me sen teimme?"
Tämä osoittaa perheen rakkauden voiman.
Se osoittaa, että jos haluaa siirtää vuoria, pystyy siihen.
Presidentti on allekirjoittanut määräyksen,
jolla seksuaalisesta häirinnästä tulee rikos armeijan laissa.
Nämä ovat historiallisia muutoksia ja edistysaskel -
uudistusten pitkällä tiellä.
Olemme uudistaneet armeijan oikeuskäytäntöä lopettaaksemme -
seksuaalisen väkivallan ja häirinnän armeijassamme.
Olen todella ylpeä Mayrasta, kun hän oli niin rohkea,
vaikkei hän pidäkään esillä olosta.
Kun laki saatiin hyväksyttyä,
tuntuu, ettei Vanessa kuollut turhaan.
Tässä on erityisen hienoa se, että näimme perheen -
pyrkivän muutokseen vahvana.
Senaattori Gillibrand, sanoitte, että laissa on uudistuksia,
mutta ei riittävästi. Kuitenkin äänestitte vastaan. Miksi?
Saimme valtavasti tukea, ja valitettavasti konferenssikomitea -
päätti säilyttää suuren osan päätösvallasta armeijalla.
Mahdollisuuden vapautukseen, päätöksen sallituista todisteista,
siitä, keitä todistajia voidaan kuulla, jopa päätöksen tuomarista, jurysta,
syyttäjästä, puolustuksesta.
Tämä kaikki on yhä komentaja sen ja sen käsissä.
Päätös siitä, nostetaanko syyte,
on ainoa päätös, jonka riippumaton syyttäjä voi tehdä.
Se on kuitenkin edistysaskel, sillä ainakin se on alku -
järjestelmälle, josta voi vielä tulla riippumaton.
Meidän on vain ajettava asiaa edelleen.
On selitettävä edelleen, miksei yksi askel riitä,
että koko järjestelmä on korjattava.
TOUKOKUU 2022
Sanokaa hänen nimensä!
Vanessa Guillén!
Miten sujuu? -Hyvin.
Olisi niin paljon sanottavaa. On toinen vuosipäivä,
ja tuntuu kuin se olisi tapahtunut eilen. Laki on mennyt läpi.
Se vaati paljon työtä, ja työtä on yhä -
Vanessan ja monen sotilaan puolesta, jotka kärsivät hiljaisuudessa.
Tänä vuonna matkaan taas Washingtoniin. Yritämme saada läpi lain,
jossa on kaikki edellisenä vuonna ehdottamamme muutokset.
Kiitos, että tulitte tänne tänään. Se merkitsee minulle paljon.
Vanessa Guillén jää historiaan -
henkilönä, joka muutti prosessia.
Olen sanonut, että armeija on skandaalin päässä uudistuksesta.
Valitettavasti Vanessa oli se skandaali.
Jos hänen perheensä olisi pysynyt hiljaa, en tiedä, olisimmeko tässä.
Se hinta, jonka he maksoivat -
on mittaamaton, mutta niin on myös heidän vaikutuksensa.
Guadalupe Guillén.
Viime kuukausien aikana olen valmistunut lukiosta.
Olen taas pelannut jalkapalloa.
Haluan opiskella journalismia yliopistossa.
Haluan, että perheeni on ylpeä minusta.
Olen kasvanut paljon ihmisenä. Varsinkin poliittisessa mielessä.
Näen itseni jonakin päivänä pyrkimässä politiikkaan,
käyttämässä edelleen ääntäni positiivisten muutosten eteen.
On ihme, että saimme tämän aikaan, kun sitä on yritetty vuosia -
oikeiden päättäjien toimesta.
Ajatella, että kun hänet tuotiin tänne, täällä oli aivan tyhjää.
Nyt se on täynnä.
Kaikki me kuolemme, mutta kenenkään ei pitäisi tulla tapetuksi.
Nyt pitää vain tunnustaa,
etten ehkä koskaan saa tietää, mitä sisarelleni tapahtui.
Tämä raskas kokemus on opettanut minulle paljon.
Aika kuluu nopeasti. Elämä on lyhyt,
ja jokaista hetkeä pitää vaalia.
OIKEUTTA VANESSALLE
Minun pieni Vanessani -
minun ja kaikkien muiden sydämessä ympäri maailmaa.
Nyt kaikki tuntevat hänet.
Nyt ymmärrän, miksi tunsin häntä kohtaan jotain erityistä.
Koska Herra antoi hänet minulle niin lyhyeksi aikaa.
Hänen kohtalonsa oli jo suunniteltu.
Hänellä oli tarkoitus.
VAHVEMMAT YHDESSÄ
ELÄKÖÖN TARKOITUS ELÄKÖÖN YHTENÄISYYS
PUHUKAA
Guillénin perhe vaati puolustusministeriöltä -
35 miljoonan dollarin korvausta kuolemantuottamuksesta.
Cecily Aguilarin oikeudenkäyntiä on toistuvasti lykätty.
Hän sanoo olevansa syytön.
Armeija väittää yhä, ettei näyttöä Vanessan seksuaalisesta häirinnästä ole,
ja ettei Aaron Robinsonin syyllisyydestä ole todisteita.
Tekstitys: Teija Kuivalainen